Author: PPP
Last saved by: Marian Galan
Company: Úrad vlády SR

NÁVRH

UZNESENIE VLÁDY SLOVENSKEJ REPUBLIKY
	    č.     
	            z  .......2007

k návrhu Koncepcie dvojúrovňového modelu vzdelávacích programov  v oblasti odborného vzdelávania a prípravy v Slovenskej republike

Číslo materiálu: |
Predkladateľ: | podpredseda vlády a minister školstva
Vláda
A.	schvaľuje
A.1.	návrh Koncepcie dvojúrovňového modelu vzdelávacích programov  v oblasti odborného vzdelávania a prípravy v Slovenskej republike;
B.	ukladá
podpredsedovi vlády a ministrovi školstva
B.1.	legislatívne zabezpečiť a podporiť zavedenie dvojúrovňového modelu vzdelávacích programov v oblasti odborného vzdelávania a prípravy prostredníctvom návrhu legislatívneho zámeru zákona o výchove a vzdelávaní;
	do 31. augusta 2007
B.2.	vypracovať a vymedziť v návrhu legislatívneho zámeru zákona o výchove a vzdelávaní určenie nových cieľov, ktoré má navrhovaná právna úprava plniť pre právne ustanovenie štátnych vzdelávacích programov a školských vzdelávacích programov v súlade s návrhom koncepcie; 
	do 31. augusta 2007
B.3.	vymedziť právny rámec pre vstup príslušných ústredných orgánov štátnej správy do tvorby a schvaľovania štátnych vzdelávacích programov prostredníctvom návrhu zákona o výchove a vzdelávaní tak, aby štátne vzdelávacie programy schvaľovalo a vydávalo Ministerstvo školstva SR po prerokovaní s Ministerstvom hospodárstva SR, Ministerstvom výstavby a regionálneho rozvoja SR, Ministerstvom dopravy, pôšt a telekomunikácií SR, Ministerstvom pôdohospodárstva SR a Ministerstvom kultúry SR podľa ich vymedzenej pôsobnosti ako aj po prerokovaní s príslušnými organizáciami zamestnávateľov s celoštátnou pôsobnosťou; 
	do 31. decembra 2007
B.4.	legislatívne zabezpečiť schvaľovanie a vydávanie štátnych vzdelávacích programov prostredníctvom návrhu zákona o výchove a vzdelávaní, v nadväznosti na novokoncipované skupiny odborov;
	do 31. decembra 2007
B.5.	vymedziť právny rámec pre školské vzdelávacie programy pre odborné vzdelávanie a prípravu prostredníctvom návrhu zákona o výchove a vzdelávaní tak, aby bol zabezpečený súlad so štátnymi vzdelávacími programami, regionálnymi potrebami trhu práce a rozvojovými potrebami regiónu za aktívnej účasti zamestnávateľov na regionálnej alebo miestnej úrovni; 
	do 31. decembra 2007
B.6.	legislatívne zabezpečiť zodpovednosť rozpočtových alebo príspevkových organizácií zriadených Ministerstvom školstva SR za prípravu a tvorbu štátnych vzdelávacích programov v spolupráci s príslušnými organizáciami zamestnávateľov s celoštátnou pôsobnosťou prostredníctvom návrhu zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov;
	do 31. augusta 2008
B.7.	rozšíriť zodpovednosť riaditeľa strednej školy v oblasti odborného vzdelávania a prípravy pri výkone štátnej správy v prvom stupni o kompetenciu vypracovania, schválenia a realizácie školských vzdelávacích programov a rozšíriť zodpovednosť Štátnej školskej inšpekcie za sledovanie, kontrolu, posudzovanie a hodnotenie súladu školského vzdelávacieho programu so štátnym vzdelávacím programom prostredníctvom návrhu zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov;
	do 31. augusta 2008
B.8.	vypracovať podrobnosti o cieľoch, obsahu, metódach ako aj organizácii tvorby štátnych vzdelávacích programov a školských vzdelávacích programov prostredníctvom osobitného dokumentu;
	do 31. augusta 2008
B.9.	zabezpečiť adekvátnu prípravu učiteľa zameranú na schopnosti uplatňovania najnovších poznatkov pedagogickej teórie a praxe, schopnosti uplatňovať filozofiu a princípy humanisticky orientovanej pedagogiky s akcentom na rozvoj tvorivosti žiakov, používanie motivačných a aktivizačných metód vzdelávania a posilnenie výchovnej stránky vzdelávacieho procesu prostredníctvom ďalšieho vzdelávania pedagogických zamestnancov;
	do 31. decembra 2013
B.10.	využiť podporu z národných zdrojov a zdrojov Európskeho sociálneho fondu poskytovaných prostredníctvom Operačného programu Vzdelávanie, na tvorbu štátnych a školských vzdelávacích programov;
	do 31. decembra 2013
B.11.	v spolupráci s ministrom zdravotníctva vymedziť právny rámec pre vstup Ministerstva zdravotníctva SR do tvorby a schvaľovania štátnych vzdelávacích programov pre odborné vzdelávanie a prípravu v oblasti zdravotníctva tak, aby štátne vzdelávacie programy schvaľovalo a vydávalo Ministerstvo zdravotníctva SR po dohode s Ministerstvom školstva SR ako aj po prerokovaní s príslušnými organizáciami zamestnávateľov s celoštátnou pôsobnosťou;
	do 31. decembra 2007
B.12.	v spolupráci s podpredsedom vlády a ministrom vnútra, podpredsedom vlády a ministrom spravodlivosti a ministrom obrany vymedziť právny rámec pre Ministerstvo vnútra SR, Ministerstvo spravodlivosti SR a Ministerstvo obrany SR v oblasti tvorby a schvaľovania štátnych vzdelávacích programov pre školy v ich riadiacej pôsobnosti tak, aby vo veciach všeobecno-pedagogických postupovali po dohode s Ministerstvom školstva SR;
	do 31. decembra 2007.
Vykoná:	podpredseda vlády a minister školstva
podpredseda vlády a minister vnútra
podpredseda vlády a minister spravodlivosti
minister obrany
minister zdravotníctva
Na vedomie:	predsedovia samosprávnych krajov
prednostovia krajských školských úradov
prezident Republikovej únie zamestnávateľov SR
prezident Asociácie zamestnávateľských zväzov a združení SR
predseda Združenia miest a obcí Slovenska
predseda Únie miest Slovenska

Uznesenie vlády SR číslo             /2007		strana